प्रदेश नम्बर ७ को महत्वपूर्ण पर्यटकीय स्थल खप्तडमा अन्तर्राष्ट्रिय सांस्कृतिक पदयात्रा तथा काव्य सम्मेलन हुने भएको छ । गङ्गा दशहराको अवसर पारेर नेपाली साहित्य तथा सांस्कृतिक प्रतिष्ठान गोदावरी कैलालीले पद्यात्रा तथा काव्य सम्मेलनको आयोजना गर्न लागेको हो । पद्यात्रा वैशाख २८ गतेबाट कैलालीको गोदावरी धामबाट सुरु हुने प्रतिष्ठानका अध्यक्ष पद्मराज जोशीले जानकारी दिनुभयो ।
